بره دیر کې بم چاودنې د پاکستان پوځ اعلا چارواکې وژلی
آئي ایس پې ار ویلې میجر جنرل ثنا الله د تیرو څو ورځو راهسې د افغانستان په پوله د پاکستاني ځواکونو سرحدي پوسټونو کتنې په غرض سیمه کې موجود وو. او کله چې هغه د سېمې نه بیرته تلو چې د آئي ایس پې ار د وینا ترمخه، آئي ايي ډي چاودنه پې وشوه
د افغانستان په پوله د پاکستان دیر سیمه کې د سړک د غاړې بم چاؤدنه کې د پاکستان پوځ یو جنرنیل او یو بل اعلا چارواکی وژل شوی دی. طالبانو د حملې ذمه واري په غاړه اخستې ده. میجر جرنل ثناالله چې سوات د پوځ کمانډر وو او د هغه د یو بل افسر لیفټیننټ کرنل توصیف هم وژل شوی دی. د پوځ د عامو تعلقاتو څانگې آئي ایس پې ار د پیښې تصدیق کړی دی. آئي ایس پې ار ویلې میجر جنرل ثنا الله د تیرو څو ورځو راهسې د افغانستان په پوله د پاکستاني ځواکونو سرحدي پوسټونو کتنې په غرض سیمه کې موجود وو. او کله چې هغه د سېمې نه بیرته تلو چې د آئي ایس پې ار د وینا ترمخه، آئي ايي ډي چاودنه پې وشوه. طالبانو د حملې ذمه واري قبوله کړې ده. د طالبانو یو ترجمان شاهد الله شاهد مطبوعاتو سره خبرو کې د بره دیر د حملې ذمه واري په غاړه اخستې ده. هغه وویل دا اځانمرگي حمله وه. هغه زیاته کړه حکومت سره يي لا ډز بندي نه ده شوې او حکومت د ډز بندۍ د پاره باید د طالبانو نیول شوي ملگري ازاد کړي. هغه وویل طالبان د حکومت به نیت شک کوي. دیر کې په پوځ حمله په داسې وخت شوي چې حکومت سوات او دیر نه د پوځ د ویستلو اعلان کړی دی. څیړونکې وايي حمله سیمې نه د پوځ د ویستلو عمل او د حکومت او طالبانو ترمنځ د امن کوششونو ته نقصان رسولی شي. ځائې اوسیدونکې وايي دغه سیمه چرته چې په پوځ حمله شوي، د امنیتي ځواکونو په ولکه کې ده او د پېښې په ترڅ کې دا پوښتنې را پورته کیدی شي چې وسله هلته څه رنگ ورسیدل او د پوځ اعلا چارواکې د تگ په هکله معلومات طالبانو ته چا ورکړل.